મુંબઇ: દેશની જાહેર ક્ષેત્રની બેન્કો સહિત ખાનગી ક્ષેત્રની બેન્કો છેલ્લા કેટલાય સમયથી બેરોકટોક બેન્ક ચાર્જિસ ગ્રાહક પાસેથી વસૂલી રહી છે. જાહેર ક્ષેત્રની અગ્રણી બેન્ક એસબીઆઇએ તાજેતરમાં જ મિનિમમ બેલેન્સ મેઇન્ટેન નહીં કરનાર ગ્રાહકો પર પેનલ્ટી લાદવાની જાહેરાત કરી છે, જેના પગલે સોશિયલ મીડિયામાં પણ આ ચાર્જિસ સામે વિરોધનો વંટોળ ઊભો થયો છે અને બેન્ક દ્વારા બેરોકટોક આ ચાર્જિસ નહીં લાદવા માટેના મેસેજ સોશિયલ મીડિયામાં વહેતા થયા છે, જેના પગલે રિઝર્વ બેન્કે પણ બેન્ક દ્વારા લાદેલ ચાર્જિસ પ્રત્યે સરકારનું ધ્યાન દોર્યું છે. બેન્કો ગ્રાહક પાસેથી જુદા જુદા બેનર હેઠળ કેટલાય પ્રકારના સીધા અને આડકતરા ચાર્જિસ વસૂલે છે, જેમાં મિનિમમ બેલેન્સ રાખવા સહિતના અનેક પ્રકારના ચાર્જિસ સામેલ છે.